gentaiscool/nusaparagraph_topic huggingface dataset:
Rasanye hidup di injek-injek, dimaki, kaga dihargain ama orang tuh emang kaga enak banget dah. Mesti sabar dan kaga bisa ngelawan juga karna kaga ada daya buat ngelawan. Semua orang mandang juga sebelah mata, boro-boro mau bantu. Seinget aye, orang nyang paling tulus tuh bantu keluarga aye cuma orang tua. Disaat kite kaga punya makanan buat dimakan aja dikasih tuh tanpa kite minta. Pas Babeh lagi sakit trus kaga punya modal lagi dikasih tuh cuma-cuma buat mulai jualan lagi. Bener-bener dah ya kasih sayang orang tua tuh emang kaga ada batesnye, udah gitu juga kebaikan orang tua kaga minta dikembaliin.

Topic: religion
Pisang ntu salah atu jenis bua-buaan nyang punye banyak manpaat. Bue nyang punye daon gede trus manjang eni punye kandungan gizi nyang tinggi. Bue pisang ngandung vitamin A, B, B6, ama vitamin C. Bukan cuman ntu, ade juge kalsium, fosfor, magnesium, ama karbohidrat nyang bagus buat kesehatan awak. Biasenye bue eni banyak digares ama atlit soalnye punye kandungan potasium nyang bagus buat nambah energi ama bikin atlit pade rose. Pisang dewek punye banyak jenisnye, misalnye pisang ambon, pisang kepok, pisang susu, pisang raje, pisang sisir, ama banyak lagi dah jenis pisang di dunie. Tiap jenis pisang punye ciri-ciri ama karakternye dewek. 

Topic: food & beverages
Dulu Aini sering meremehkan tentang pentingnya danè darurat. Dalêm pikirannyè, "Kok sayang amat, yè, uang dalêm jumlah cukup gêdé tibang ditaruh bêgono ajè di tabungan. Kenapa kagak diputar lagi buat modal usaha?" Maklumlah, latar belakang kêluargè Aini èmang berwirausaha. Nah, ampè di suatu wayah, ujian datang menghampiri keluarganya. Sêcarè mendadak, suami Aini mengalami sakit nyang cukup berat, dirawat di rumèh sakit, amè kudu dioperasi. Kebetulan wayah ntu suaminya kagak ngêmilikin asuransi kêsèhatan. Dalêm keadaan terdesak ntulah akhirnya Aini meminta bantuan kêpadè mertua buat biaya pengobatan suami. Sêbênêrnyè Aini malu karna udèh menikah, tapi masing merepotkan orang tua. Musibah ntulah nyang ngêjadi pengalaman berharga buat Aini tentang betapa penting amè wajibnya buat ngêmilikin danè darurat.

Topic: slice of life
Kalo ente getol push up, tapi kagak keliatan hilal hasilnye di badan ente, mungkin bisa coba olahraga laen nyang mirip push up, tapi lebih kudu nahan beban badan ame keseimbangan. Namanye plank. Posisi olahraganye mirip kek push up, cuman kudu siap nahan posisi badan di atas selama 30 detik ampe 1 menit, kagak bole begerak same sekali. Caranye, pertama kudu tengkurep, tapi tangan masing-masing di samping badan, ditekuk ame sikunye nyentuh lante buat nopang badan. Enih olahraga, walopun pas awal-awal kek nyiksa, tapi kalo udeh kebiasa, mah, jadi enak bangat di badan. Bagus buat otot perut nyang kagak gitu kebentuk kalo push up. Nah, biar kagak sakit pas sikunye nempel lante, jan lupa pake matras ato alas nyang lumayan empuk, ye.

Topic: sports
Saban orang bisè melakukan kesalahan, namun adè bêbêrapè nyang kagak bisa termaafkan. Seperti pasangan nyang mempunyai kesalahan, jika sêlalu dibiarkan, bakal menimbun kebencian. Kemudian bakal memengaruhi kesehatan sêrtè kualitas hubungan. Hubungan adalah tentang kompromi antara pasangan. Jika menyesuaikan diri dêngan seseorang amè hal ntu memengaruhi kegiatan sehari-hari nyang pernah membuat bahagia, mundurlah. Kehidupan pribadi kagak seharusnya berpengaruh dêngan mengorbankan kebahagiaan orang laèn. Demikian pula dêngan hubungan percintaan. Secara umum, hubungan positif amè sehat ditunjukkan oleh keadaan diri sendiri. Amat normal buat mempertanyakan hubungan sesekali, tapi jika terus-menerus, saatnya buat jujur. Mungkin pernah ngêrasè kagak enak karna kagak bisè menjelaskan apa nyang dipikirkan. Tapi, nyang mengerti diri sendiri adalah êlu. Nyok, bijaksanalah buat mempertimbangkan apa nyang naluri katakan.

Topic: slice of life
Elu tau kagak, kalo pas abad pertengahan – sekitar abad ke-8 sampe abad ke-12 Masehi – Islam entu jadi sumber ilmu pengetahuan dan penemuan? Pas entu, banyak bener tokoh ilmuwan dari berbagai bidang yang muncul di Peradaban Islam. Setelah mereka lahir dan muncul sebagai ilmuwan di entu masa, mereka berkontriusi ke dalam berbagai bidang. Mereka jadi ilmuwan, mereka nemuin ini-itu, intinye mereka bener-bener berkontribusi dalam peradaban. Bahkan ada juga yang nguasain berbagai disiplin ilmu sekaligus. Beberape tokoh Islam yang jadi ilmuwan di peradaban Islam entu ada; Ibnu Sina (die seorang filsuf, ilmuwan, dan dokter), Al Khawarizmi (ilmuwan Matematika), Al Kindi (penulis terkait ilmu beragam bidang), Abdul Wafa (ngembangin metode trigonometri) dan laennye. Gimane, keren bener kan orang-orang Islam? Nyok kite jadi orang Islam yang keren juga!

Topic: religion
Bêtêmpat di Rumah Noto, bangunan warisan nyang bêlokasi di dêkêt pintu kêluar kampus Unipêrsitas Kristên Satya Wacana ntu ngêjadi têmpat buat pamèran bêtajuk pamèran wisatè amè robotika. Kêgiatan ntu disêlênggarèin dalêm rangkèan Pêntas Inopasi Mahèsiswè 2022. Acarè ntu kagak tibang ditujuin buat mahèsiswè, tapi masarakat umum amè siswè sêkola gè nyaba Rumah Noto. Sêbêlèh kanan sisi Rumah Noto, stan robotika nyuguhin Robot Sèpak Bola Bêrodè, Robot Tèmatik, amè Robot Search and Rescue Pêmadêm Api nyang narik pêratian pêngunjung. Kagak tibang dipamèrin, stan-stan robotika bisè jugè dijajal amè pêngunjung sêhinggè bisè ngêrasèin pêngalaman nyatè. Robot Sèpak Bola Berodè kêliatan ramè amè pêngunjung, mulè dari siswè SD Kristên Satya Wacana, mahèsiswè UKSW, amè masarakat umum. Parè siswè SD kêliatan lagi ngamatin robot amè bêrmaèn riang tangkêp bola dêngan robot.

Topic: technology
saya akan menceritakan pengalaman saya dalam berolahraga. Beberapa tahun yang lalu saya ikut latihan bulutangkis yang diadakan bapak-bapak di kompleks perumahan saya. Yang biasa kami lakukan sebelum berangkat latihan adalah membuka WA group untuk memastikan bahwa yang akan latihan hari itu minimal yang bisa datang 4 orang. Kenapa 4 orang ?, karena usia kami sudah tidak muda lagi sehingga kami harus main ganda. Setelah yakin yang bisa latihan minimal 4 orang barulah kami berangkat ke lapangan bulutangkis. Yang agak menyesakkan adalah kadangkala kenyataannya sesampai di lapangan ada yang izin tidak bisa datang. Akibatnya tentu saja latihan-nya jadi berantakan, masih untung kalau ada pemain dari sebelah lapangan yang mau gabung latihan dengan kami. Pengalaman seperti itu sering terjadi sehingga menurunkan antusiasme saya dalam berlatih olahraga bulutangkis. Nah, saya pun beralih ke olahraga lari. Lari ini bisa dilakukan sendiri bisa juga dilakukan bersama-sama, hanya bedanya kalaupun tidak ada teman kita bisa berlari sendirian. Inilah yang membuat saya memilih untuk berolahraga sendirian dibanding bersama-sama.

Topic: sports
Provinsi Aceh entu punye rumah adat yang namanye “Rumoh Aceh”. Rumoh Aceh entu katenye udeh ade dari jaman tanah Aceh dipimpin oleh raja. Kabar dari Gerakan Literasi Nasional (GLN) Kementerian Pendidikan dan Kebudayaan (Kemendikbud), Rumoh Aceh dulunye kagak dikenal sebagai rumah adat. Hal entu karena tiap masyarakat Aceh punya rumah yang bentuknye nyaris serupe sama Rumoh Aceh yang diketahuin sekarang ini. Tempat tinggalnye para pahlawan nasional kayak Cut Nyak Dhien dan Cut Meutia juga katenye merupakan rumoh aceh. Rumoh aceh tempat tinggal Cut Nyak Dhien entu ade di Gampong Lampisang, Aceh Besar, sedangkan rumoh aceh tempat tinggalnye Cut Meutia ade di Matangkuli, Aceh Utara. Entu kedua rumah sekarang ini dijadiin objek wisata bersejarah dan budaya Aceh. Sampe sekarang ini, Rumoh Aceh katenye masih dipake masyarakat Aceh, khususnye yang tinggal di pedesaan. Nah entu die kisah rumah adat Aceh yang namanye Rumoh Aceh.

Topic: culture & heritage
Namanya akan selalu dikenang oleh penggemar sepakbola tanah air, terlebih lagi untuk penggemar Persela Lamongan. Kiper veteran ini menghembuskan nafas terakhirnya saat berusia 38 tahun setelah berbenturan dengan dua orang pemain, yaitu rekan setimnya Ramon Rodrigues dan penyerang Semen Padang, Marcel Sacramento dalam lanjutan Liga Go-Jek Traveloka Liga 1 melawan Semen Padang. Huda yang juga kapten dan legenda Persela Lamongan tidak langsung meninggal ditempat dan sempat dilarikan kerumah sakit oleh tim medis. Huda langsung mendapatkan perawatan yang intensive, dokter memasang alat bantu pernapasan dan juga alat pompa jantung pada Huda untuk memompa jantung dan otak, dan juga menjamin agar oksigen dapat masuk ke paru-paru. Namun setelah satu jam tidak merespon, dokter pun akhirnya memastikan Huda meninggal dunia akibat trauma atau 'Hypoxia' karena benturan yang terjadi pada saat pertandingan.

Topic: sports
Upacaraè ngabèn dilakuin olèh umat Hindu di Bali. Orang Bali pêrcayè, ngabèn bisè nyuciin roh anggotè kêluargè nyang udèh mêninggal mênuju kê têmpat pêristirahatan têrakhir. 'Ngabèn' bêrasal dari katè 'beya' nyang bêarti 'bêkêl'. Adè jugè nyang bilang 'ngabèn' bêrasal dari katè 'ngabu' nyang bêarti 'ngêjadi abu'. Asal-usul ritual êni dilakuin amè Bharatayuddha (kêturunan kaisar Bharata) di India sêkitar 400 SM. Mêrèka pêrcayè bahwa upacarè krèmasi êni bakal ngêbawè balik awak orang nyang udèh mêninggal kê dasar alami awak. Umat Hindu jugè pêrcayè bahwa upacarè ngabèn êni bakal ngêbèbasin jiwè dari pêrbuatan buruk sêlamè idup di duniè. Lamè-lamè upacarè ngabèn êni mulè masup kê Bali padè abad kê-8 dan diwarisin sêcarè turun-têmurun.

Topic: culture & heritage
Orang-orang mikirnye kalo mao jualan dari rume, apelagi jualan makanan dan bikinan ndiri, di rumenye kudu punye alat-alat masak nyang komplet kek di Master Chef. Padahal, mah, modal niat ame beberape alat dasar buat masak juge, bise jadi ntu makanan nyang layak jual. Ide enih emang biasanye didapet dari ngeliat tutorial masak ato orang makan makanan tetentu, tapi tenyate pas dicari care masaknye kudu pake alat-alat nyang ribet ato kagak semue orang punye. Muncul lah kreatipitas gimane carenye ntu masakan bise jadi, tapi kagak perlu make alat ntu. Misalnye, mao bikin kue kering, tapi kagak punye oven. Buat nyang mao jualan dari rume, kudu bangat muter otak biar kagak perlu beli oven nyang mahal ntu. Gantinye, bise make wajan, sarangan/tatakan panci, ame kompor biase. Poila! Jadi, dah, kue kering tanpa ngeluarin modal oven!

Topic: business
Permaenan laennya ada Feeding Frenzy. Permaenan ini percis kayak Insaniquarium. Bedanya, kalo di Insaniquarium kita sebage orang yang melihara ama kudu ngerawat ikan. Kalo di Feeding Frenzy ini kita yang jadi ikannya. Awalnya, kita jadi ikan yang kecit yang ada di lautan. Di situ ikan kecit ini makanin ikan-ikan yang lebih kecit lagi. Dari keseringan makanin ikan-ikan laen, kita jadi ikan yang gede. Semangkin jadi ikan gede, terus jadi yang paling gede. Kalo udah gitu, kita jadi ikan yang ada di puncak rante makanan di lautan. Dari permaenan kayak gini, dulu kita belajar soal rantai makanan pake cara yang nyenengin. Jadi, kita maen sembari belajar juga. 

Topic: technology
Doel aus bangat abis maen lari-larian ame temen-temennye. Die pulang bari engep ame ngos-ngosan ngadu ke Enyak, butuh nyang seger-seger. Enyak nyanggupin terus mulai bikin-bikin di dapur. Doel ngebuntutin Enyak terus kaget ndiri pas Enyak bilang mau bikin es selendang mayang. "Wadon mane, tuh, Nyak? Aye ora kenal," kata Doel, heran. "Yeh, ngejeplak aje tu congor," bales Enyak. Dijelasin lah sama Enyak, name es ini diambil dari cerite rakyat jaman dulu. Dibilang 'selendang' soalnye minumannye warna-warni kek selendang wadon, kalo 'mayang' artinye manis ame kenyel. Doel mangut-mangut dengernye. "Seger gitu, ye, Nyak, kek liat wadon bahenol?" Tanya Doel bari ngakak sebelum pantatnye kena kepret Enyak. "Iye lah, kagak sepet kek komuk (muka) lu. Buru sonoh ambil gelas, katanye aus?" respons Enyak. Doel ngibrit ambil gelas dua biji terus dituangin es selendang mayang ame Enyak. "Enak, Nyak!" kata Doel bari nyengir girang.

Topic: food & beverages
Senjata Klewang ntu adalah senjata tradisional dari senjata Minangkabau, yang berupa parang satu sisi, yang memiliki tumpuan yang berat di tengah-tengah bagiannye. Senjata Klewang biasanye memiliki bentuk mata yang tajam, tetapi juga melengkung. Pada zaman kuno, senjata ntu digunakannye sebagai senjata utama pasukan Padri pada perang Sumatra Barat abad ke-19. Insiden ntu dilihat oleh petugas Padri dengan sangat cepat di Senjata Klewang selama pertempurannye. Meskipun digunakannye sebagai senjata utama pertempuran, Klewang sering digunakannye untuk kegiatan pertanian. Senjata yang sebelumnye telah menyebar ke publik dalam kisaran dari pegangan yang memberikannye bentuk naga sampai sarung yang terbuat dari motif garis-garis mulai dibuat.

Topic: culture & heritage
Punthuk Sêtumbu mêrupakan bukit nyang bêrlokasi di Dusun Kurahan, Dèsa Karangrêjo, Kêcamatan Borobudur, Kabupatèn Magêlang. Buat pênonton Ada Apa dengan Cinta? 2, puguh pamiliar amè objèk wisatè nyang atu êni. Dulunyè, Punthuk Sêtumbu tibang ladang biasè. Wayah sêorang potograpêr nyaba kê têmpat êni amè motoin pêmandangan di sono, poto ntu têrkênal karna kêsêbar di mèdia sosial. Sêjak wayah ntu, Punthuk Sêtumbu kagak pêrnèh sêpi pêngunjung. Dayè tarik utamè Punthuk Sêtumbu adalah sêbagè titik buat ngêliat kêindèhan matèari têrbit dêngan latar Gunung Mêrapi, Gunung Mêrbabu, amè Candi Borobudur. Jadi, karang êni kalo mau ngêliat Candi Borobudur kagak kudu nyaba kê candinyè, tapi bisè ngêliatnyè dari Punthuk Sêtumbu.

Topic: leisures
Dulu saya make Nokia X3–02 pas akhir Esemka, karna emang udah lemah IC Bluetoothnya, karna emang cuma hape satu-satunya gamungkin di tinggal buat diservis malah tambah parah, sampe akhirnya LCDnya blank putih, bootloop . Alm. Bapak punya kenalan tukang servis, dibawalah ke dia, orangnya masih muda, 25an. Pas berangkat cuma bootloop/blank screen pas pulang matot,. Kenapa saya tau hapenya matot ? Hapenya Bapak bawa ke servis hp yg lebih "pro", pas di bedah baru ketauan semua dalemannya di kanibalin, flexibel kamera putus, LCD Ori diganti kw, mati pula, udah gabisa di benerin, dah tinggal dimuseumkan aja. Ngamuklah saya ga terima, saya samperin lapaknya di pasar loak mingguan, saya protes terang-terangan sampe yang lain bubar, karena malu akhirnya di ganti rugi hp saya dibeli seharga hnadphone second

Topic: technology
Pèlêm Ziarah (2016) bêrkisah têntang sêorang nyai bêrnamè Mbah Sri, nyang bêrusahè nyari makam lakinyè nyang bêrnamè Mbah Prawiro. Taun 1948 adè agrèsi militèr Bêlanda kêduè. Yogyakarta nyang masing jadi ibu kotè Indonesia disêrbu Bêlanda. Mbah Prawiro pêgi pêrang. Nyêsêknyè, abis pêrang ntu Mbah Prawiro kagak pernèh balik. Mbah Sri pun mangkin tuè, diè pèngèn nanti bisè dimakamin di sêbêlèh makam orang nyang dicintènyè, yakni lakinyè. Sayangnyè, Mbah Sri kagak tau di manè lakinyè dimakamin. Taun 2012, pêrjalanan Mbah Sri nyari lakinyè bêrujung padè sêbuah faktè nyang ngêjè Mbah Sri ngênêmuin cintè dêngan carè nyang kagak pêrnèh Mbah Sri dugè.

Topic: leisures
Danau Toba adalah salèh atu danau nyang têrkênal di Sumatra Utara. Danau êni dipêrkirèin kêbêntuk dari lêtusan gunung api bêrnamè Gunung Toba sêkitar 74.000 taun lalu. Asal-usul Danau Toba dikaitin amè sêbuah cêritè rakyat. Cêritènyè adè pêmudè bêrnamè Toba nyang gawèannyè mancing. Diè dapêt ikan bêsisik êmas wayah mancing. Diè pulang dan ngêrawat ikan ntu. Kagak disangkè, ikan ntu sêorang bidadari boto. Mêrèka kawin dêngan sarat Toba kudu ngêrahasièin idèntitas bininyè. Mêrèka dikarunièin bocah bêrnamè Samosir. Wayah Samosir badèr, Toba ngomèl dan ngatèin Samosir sêbagè bocah ikan. Bininyè ngamuk, diè bêdiri ngêgênggêm lêngên Samosir dan ngilang. Bêkas injêkkan kaki mêrèka ngêluarin aèr ampè dèsa ntu kêlêlêp. Kêbêntuklah danau bêrnamè Danau Toba dan pulo kêcil di têngèhnyè bêrnamè Samosir.

Topic: leisures
Sekarang perabotan rumah tuh udeh makin canggih, buat kite nyang mageran sekaran udeh ada robot nyang bisa gantiin kite buat nyapu di rumah. Kerja die nih udeh kaga pake disuruh lagi, udeh inisiatip aje tuh sendiri ngumpulin sampah ama debu nyang ada di rumah. Emang canggih banget dah orang nyang kepikiran buat bikin robot kaya gini. Udah gitu, kite juga kaga perlu repot ngecas tuh, kalo batrenya udeb mau abis, die bakalan balik lagi ke tempatnye untuk ngecas. Semakin terbantu aje kan kite nih dalem bersih-bersih rumah, cuma kudu ati-ati aja tuh jangan ampe keinjek apalagi kesandung. Soalnye harga robot ini tuh lumanyan mahal.

Topic: technology
Umat Hindu ntu pade percaya sama yang namanye bahwa tubuhnye manusia ntu yang udeh meninggal kemudiannye kudu harus dikremasi atau yang biasa kite kenal namanye dengan istilah Ngaben. Upacara Ngaben adalah prosesi upacara pembakaran jenazah oleh masyarakat Hindu di Bali. Terdapat beberapa pendapat mengenai arti kata Ngaben. Ada yang mengatakan bahwa Ngaben berasal dari kata beya yang artinye bekal. Lalu, ada yang meyakini bahwa ntu kata ngaben berasal dari kata ngabu atau menjadi abu. Selain ntu, ada yang mengatakannye bahwa ngaben artinye penyucian dengan menggunakan api. Upacara Ngaben merupakan upacara yang dilakukannye untuk mengembalikannye roh leluhur ke asalnye atau pengembaliannye unsur Panca Maha Bhuta kepada Tuhan/Ida Sang Hyang Widhi Wasa.

Topic: religion
Perkembangan radio sebagai media massa, kemudian berkembang dibeberapa negara. Diawali di Amerika Serikat (AS) dengan pengembangan penemuan Marconi oleh Dr. Lee De Forest pada tahun 1906, karena ntu pula die dijulukinye “The Father of radio”. Sejak saat ntu radio di AS mulai mengalami perkembangan yang pesat. Pada bulan Maret 1923 telah berdiri 556 stasiun radio. Baru pada tahun 1926 berdirilah NBC (National Broadcasting Radio) sebagai badan siaran radio yang luas dan besar, lalu muncul pesaingnya yaitu CBS (Columbia Broadcast System). Radion juga bejibun jenisnye  ada radio yang praktis kecil bisa dibawa kemane-kemane, ade juga yang gede sulit dibawa-bawanye. Sejak saat ntu juga radio terus berkembang dibeberapa negara seperti Inggris, Perancis, Uni Sovyet, Jepang dan RRC. Selain mengalami perkembangan, radio juga telah memasuki tahap penyempurnaannye. Prof. E H Amstrong dari Universitas Columbia pada tahun 1933 memperkenalkan sistem Frequency Modulation (FM) sebagai penyempurnaan dari Amplitudo Modulation (AM). Keutungan FM dari AM, ya ntu, dapat dihilangkan interference (gangguan/percampuran) karena cuaca, menghilangkan interference yang disebabkan dua stasiun radio yang bekerja pada gelombang yang sama, dan menyiarkan suara sebaik-baiknye.

Topic: technology
Teknologi yang sering digunakan dalam proses belajar mengajar disebut dengan media pembelajaran. Media pembelajaran ntu adalah alat untuk membantu tenaga pendidik dalam menyalurkan ntu materi (bahan pembelajaran), sehingga dapat meningkatkannye perhatian, minat, pikiran, dan perasaan peserta didik dalam proses belajar mengajar untuk mencapai tujuannye pembelajaran di sekolah, atau diluar sekolah. Penggunaan teknologi sebagai media pembelajaran bertujuan untuk menjadikannye proses pembelajaran menjadi lebih efektif dan efisien. Pada masa pandemi seperti sekarang ini, sekolah diharuskannye ntu melaksanakannye proses pembelajaran dari rumah bersama siswa secara daring. Pembelajarannye ntu harus tetap berlangsung meski dalam masa pendemi Covid-19. Bejibun bocah yang kagak mau belajar di rumah, ada yang mau belajar tapi dengan paksaan orang tua. Kagak sedikit orang tua yang merasa kesulitan dalam mengajar anaknye. Padahal jika dilihat dari sisi positifnye, ini adalah kesempatan orang tua dan anak untuk saling berbagi, bertukar pendapat yang sering terlewatkan jika anak belajar di sekolah. Namun di sisi lain, orangtua yang kagak sesuai dengan pengetahuannye merasa keberatan. Hal ntu dikarenakan pembelajaran dulu kagak sama dengan sekarang. Orang tua setiap hari disibukkan dengan pekerjaan, sehingga waktu belajar di pagi hari kagak bisa membimbing anak. Guru juga memahami dengan kondisi orangtua. Oleh karena seluruh siswa harus menggunakan aplikasi zoom untuk keberlangsungan belajar, dan menggunakanye pake media laptop atau smartphone.

Topic: technology
Waktu aye kuliah semester tiga aye sempet sakit kista dan pelengketan usus. Katanye sih karena kurang serat. Sejak saat entu, aye yang benci sama buah-buahan, dipaksa buat sering minum jus buah-buahan karena katanye buah-buahan bagus buat kesehatan. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Jadi walaupun aye kagak doyan buah, aye tetep minum entu jus buah-buahan karena manfaatnye banyak buat tubuh. Oh iye, tapi inget ye, ape-ape yang berlebihan juga kagak baek! Jadi, minumnye secukupnye ye!

Topic: food & beverages
Adè banyak carè nyang bisè dilakukan buat nambèh kêdêkêtan amè Allah Swt., salèh atunyè liwat kêgiatan tadabbur alam. Tadabbur alam adalah saranè pêmbelajaran buat ngenal Allah nyang udèh nyiptèin langit amè bumi bêsêrtè sêluruh isinyè. Dengan ngamatin alam sêmêstè amè sêluruh ciptèan-Nyè, umat muslim bisè ningkatin rasè sukur atas karuniè Allah nyang mahè lêga. Sêmuè êni têrjadi atas kêhêndak Allah Swt. Orang-orang bêriman nyang bêpikir, puguh bakal mahamin bahwa sêmuè nyang têrjadi di alam êni diciptèin Allah kagak siè-siè. Sêlayaknyè manusiè bêriman, tadabbur alam ngêjadi saranè pêningkatan iman dêngan mangkin bêrtambèhnyè rasè cintè kitè padè Allah Swt. Karna-Nyè kitè bisè nikmatin alam nyang boto êni.

Topic: religion
Kalo kite mao memghemat mending kite kemana-mana pake kendaraan umum si, karna kan kite tau kalo sekarang tuh bensin udeh mahal kalo kite bolak balik pulang pergi kantor kan bisa abis berapa. Belon lagi kalo kite bayar parkir nyang tiap jamnye tuh diitung lumanyan mahal. Jadi walaupun turun naek juga mending naek kendaraan umum dah bisa istirahat juga pan kalo kite naek kendaraan umum. Kaga perlu kite mikirin bawa kendaraan nyang jatohnye tuh lebih cape, apalagi kalo rumah kite tuh jaraknye jauh. Jadi di istirahat kan bisa dijalanan sambil nonton di hape itung-itung hiburan pulang kerja kalo di rumah kan enak jadi tinggal istirahat.

Topic: slice of life
Sêpêrti tanêman sêrtè tumbuhan laènnyè, êlu kudu ngêmilih bibit kopi nyang unggul. Sêudèh ntu, pastiin êlu ngêmilikin pot tanêman ukuran lagi atau bisè disêsuèin dêngan kêpèngènanlu. Sêudèh bibit amè pot êlu dapêtin, sêlanjutnyè êlu kudu nyari tanèh nyang subur. Sêbêlon nanêm bibit kopi, rêndêm dulu bibit kopilu dêngan aèr angêt sêmalêman, lalu kêringin. Sêlanjutnyè, bibit êni siap buat ditanêm. Masupin bibit kê dalêm pot bêrisi tanèh subur kirè-kirè di kêdalêman sêpêrtigè ukuran pot. Pastiin bibit bêradè di têngèh amè tutup rapêt dêngan tanèh kêmbali. Lakuin pênyiraman bêrkalè têradêp pu’un kopi êni. Pastiin tanèh di dalêm pot têtêp lêmbap, tapi jangan ampè kêbangêtan basèh wayah nyiramnyè. Pastiin tanêman kopilu êni kênè sinar matèari nyang cukup, yè.

Topic: slice of life
Manusiè mêrupakan makhluk sosial nyang saling bêrgantung atu amè laèn. Salèh atu aktipitas nyang dijalanin adalah ngêjalin pêrtêmênan. Tapi, di dalêm rèlasi pêrtêmênan kagak sêmuènyè kêjalin dêngan idèal. Padè bêbêrapè rèlasi adè pêrtêmênan nyang buruk karna atu amè laèn kagak ngêjalaninnyè sêcarè tulus. Rèlasi pêrtêmênan nyang manipulatip padè akhirnyè ngêjè adè pihak nyang ngêrasè disakitin. Hal ntu bisè bêdampak têradêp kêsèhatan mèntal. Dalêm sêbuah pêrtêmênan, atu amè laèn bakal saling ngêbutuhin dukungan. Têmên atau sobat nyang baèk bakal sêlalu ngêdukung wayah êluh lagi bangkit atau têrpuruk. Pêrtêmênan adalah sêbuah bêrkah bagi kitè sêbagè makhluk sosial. Mangkè dari ntu, pênting bagi kitè buat ngêbangun hubungan nyang sèhat.

Topic: slice of life
Sejak beberapa pekan lalu, tiap hari Jum’at dan Sabtu entu waktunye aye dan enyak aye nonton film bareng. Karena yang kita tonton entu serial, jadinye kite nonton selama kurang-lebih 6 pekan. Nah, judul serial yang kite tonton entu “100 Days My Prince”. Pas hari Jum’at ataupun Sabtu, kalo urusan aye dan enyak sama-sama udeh kelar, kite pun nonton entu serial di laptop. Biasanye sih, kita mulai nonton siang atau sore. Kadang per harinye kita cuma keburu nonton 1 episode, tapi seringnye 2 episode sampe 3 episode. Karena serialnye bagus, akting pemaennye juga bagus, jadinye penonton juga bisa ikutan ngerasain emosinye. Nah tiap ada yang bikin sedih, aye selalu nengok ke enyak aye, buat ngecek die nangis ape kagak hehe. Akhirnya, pekan kemaren pun aye dan enyak namatin nonton entu serial. Aye bener-bener seneng banget karena bisa nonton film dan nontonnye bareng enyak aye.

Topic: leisures
Kehidupan bertetangganye aye bisa dikate baek. Kenape aye bisa bilang kehidupan bertetangganye aye baek?Soalnye, kite selalu negor satu sama laen pas ketemu, saling sharing badogan, saling bantu, dan bahkan ade tetangga aye yang bener-bener rutin beli bolu buatan enyaknye aye, alias mereka ngelarisin dagangan tetangganye sendiri. Entu semua berawal dari pas malem lebaran, enyak aye ngirimin mereka bolu meses dan mereka doyan bener sama bolunye. Mereka pun sejak saat itu sering bener mesen bolu meses buatan enyak aye. Mulai dari 4 kotak, 7 kotak, dan bahkan sampe 14 kotak sekali mesen. Intinye kehidupan bertetangganye aye baek-baek aje dan semoga selalu baek-bael aje. Kalo kehidupan bertetangganye elu gimane nih? Baek-baek aje kah atau gimane?

Topic: slice of life
Elu pernah ngerasa stres bener kagak? Aye tuh sejak kuliah semester 5, bener-bener ngerasa makin stres, makin tertekan sama banyaknye urusan kuliah yang kagak ade selesainye. Udeh mane sejak semester 4 aye kuliahnye online. Bener-bener duduk di depan laptop mulu dah, kagak banyak gerak. Kan kagak sehat ye. Akhirnye, aye nyempetin 2 sampe 3 kali seminggu buat olahraga soalnye olahraga entu ade banyak manfaatnye, mulai ngasih manfaat yang mantep buat kesehatan fisik sampe mental. Olahraga yang aye lakuin entu adalah jalan santai di sekitar rumah tiap abis Maghrib. Jadi dari pagi sampe Maghrib, aye bakalan kuliah dan ngerjain tugas. Nah kalo pas Maghrib aye udeh selesai kuliah dan nyelesain tugas entu hari yang dikumpulin minggu depan, aye bakalan salat Maghrib abis entu langsung gas jalan-jalan santai di sekitar rumah sampe waktunye Isya. Kalo pas tugas aye belom selesai pas Maghrib atau bahkan pas Isya juga belom selesai, ya artinye jadwal jalan santainye kudu aye undur. Jadi palingan aye berolahraga cuma 2 sampe 3 kali seminggu, tapi kagak ape-ape daripada kagak sama sekali kan?

Topic: sports
Mungkin elu udeh tau kalo ade beragam ide bisnis atau jualan dari rumah yang potensial bisa bikin elu untung gede. Walaupun tentunye kagak semua usaha bisinis bakalan berumur lama karena adenye perubahan yang selalu ade di enih kehidupan. Ade beragam ide bisnis dari rumah yang mungkin bisa bertahan, salah satunye entu elu jualan jasa laundry kiloan. Pas era pandemi enih, ade banyak orang yang tetap beraktivitas walaupun cuma dari rumah. Misalnye entu orang yang sibuk bener sama kegiatannye sehari-hari dan bisa aje mereka kagak ade waktu buat nyuci pakeannye, selimut, seprei, dan laennye. Makanye entu, jualan jasa laundry kiloan dari rumah bisa jadi ide bisnis atau jualan dari rumah pilihannye elu. Jualan jasa laundry kiloan di area rumah elu yang dekat kost atau kompleks perumahan berpotensial ngasih elu tambahan pendapatan.

Topic: business
Liburan semester tlah tibe, saatnye tempur di rumeh tiap pagi bute. Enyak slalu ngobrak-abrik dapur tiap waktu, jem, detik, menit. Kagak bise diem enyak mah. Aye punye empat adek kandung. Semuenye doyan banget gegares. Ganyem mulu. Kagak bise diem tuh mulut. Makanye di awal tadi, aye kate, si enyak betah banget di dapur karne anaknye doyan banget gegares. Liburan semester iyelah waktu nyang pas buat berebut lauk di rumeh. Beginilah, kite manje-manje ame enyak. Enyak masakin semur jengkol nyang ngegode banget dah ah. Jem enam pagi, tuh jengkol udeh mateng. Siape nyang bangun duluan, dielah nyang gegares selaku nasi. Nyang bangun blakangan, ye die keabisan. Palingan ngamuk. 

Topic: food & beverages
Sebelom kite mau nyoba salah satu olahraga ektrem, ada baenya kite ikutin aturan-aturan nyang ada. Selaen itu, sebelom mulai sesuatu kite mesti berdoa karna kaga tau pan apa nyang bakalan terjadi. Nah, ikutin arahan pemandunye, jangan pernah anggep remeh karna nyang bahaya kite sendiri. Selain itu, kite harus fokus, jangan karna pengen ngabadiin momen kkte malah nomer duain keselatan diri sendiri. Gunain peralatan nyang sesuai, supaya dalem olahraga kite kaga cedera. Sabar, soalnye banyak orang nyang buru-buru malah jadi kaga selamat, apalagi kalo taruhannye nyawa. Jangan bikin kegaduhan selama ngelakuin olahraga ektrem, karena bisa bikin pecah kosentrasi dan akhirnye bisa ngebahayain orang banyak.

Topic: sports
Kebun Binatang Ragunan atau Taman Margasatwa Ragunan telah berusia lebih dari 150 tahun lebihnye, dan merupakan kebun binatang pertama yang ada di Indonesia. Namanye tidak asing lagi di telinga masyarakat Indonesia, dan menjadi lokasi gacoannye dalam mengadakan berbagai kegiatan sekolah ataupun reuni. Karena lokasinye yang sangat luas, disamping itu biaya masuknye pun sangat murah. Suasananye di Kebun Binatang Ragunan pun teduh, karena banyaknye pepohonan jadi adem banget dah. Kebun binatang ini didirikannye pada tahun 1864 bernama “Planten En Dierentuin” yang artinya “Tanaman dan Kebun Binatang”. Lokasinye awalnye di kawasan Cikini, Menteng, Jakarta Pusat, dengan luasnye sekitar 10 hektar yang merupakan pemberiannye dari Raden Saleh. Kemudian kebun binatang ntu akhirnye dipindahin ke kawasan Ragunan, Pasar Minggu, kemudian pada tahun 22 Juni 1966 diresmikan oleh Gubernur DKI Jakarta saat itu, yakni Ali Sadikin. Dan kebun binatangnye tersebut akhirnye dikenal dengan nama Kebun Binatang Ragunan hingga saat ini. Koleksi hewan yang mendiami Kebun Binatang Ragunan sangat bejibun, yakni terdiri dari 295 spesies dan 4040 spesimen.

Topic: leisures
Ghibran ngêdaptarin diri padè sêbuah jasè pêrjalanan pêndakian Gunung Guntur nyang ditawarin di mèdia sosial. Kêmudian, wayah rombongan bakal bêrangkat kê puncak gunung, Ghibran kagak milu ngêdaki amè ngêmilih têtêp tinggal di tènda. Tapi, wayah rombongan pulang dari puncak, Ghibran udèh kagak adè di dalêm tènda. Parè pêndaki laènnyè langsung ngêlakuin pêncarian. Karna kagak jugè nêmuin kêbêradèan Ghibran, parè pêndaki laènnyè ngêlaporin kê pêtugas di pos 1 têntang pêndaki nyang ilang. Kagak lamè, aparat gabungan barêng wargè sêtêmpat amè rèlawan langsung bêrupayè ngêlakuin pêncarian malêm ntu jugè. Aparat gabungan mulè dari Basarnas, TNI, Polri, Badan Pênanggulangan Bêncana Daèrah, pramuka, pagana, rèlawan, sêrtè masarakat sêkitar mulè bêgabung dalêm tim pêncarian. Sêudèh ênêm ari, Ghibran akhirnyè ditêmuin dalêm kondisi sêlamêt.

Topic: slice of life
Kemaren aye ke Mixue Mekarsari Bekasi gare-gare pengen kongko ama temen sd. Tempatnye emang enak banget adem, gampang ditemuin tempatnye, ama deket juga dari rume. Cocok banget buat bawa temen, cem-ceman kalo engga siapa ge bisa diajak kemari. Entong takut bosen di mari juga ade maenan kaye uno ama nyang laennye. Menunye murah-murah, pas buat kantong mahasiswe kaye aye. Paling sedep boba sundae kebetulan udeh bures jadi aye mesen menu oreo sundae ama milk tea with golden bubble. Due-duenye sedep banget hargenye juga tibang 17 rebuan. Oreo sundae cocok banget buat nyang demen ama coklat soalnye perintilannye bener-bener ampe mererod oreonye. Buat rasenye agak kaye mocca sedep krenyes banget es krimnye juga sedep pokoknye wajib dicobain dah. 

Topic: food & beverages
Pulau Bali merupakan kesukaan bejibun orang untuk berlibur, apelagi yang abis nikah biasanye ntu tempat dijadiin tujuan banget dah buat bulan madu. Biasanye mereka cari penginepan yang ade kolam renangnye, selain pantainye yang indah, kalo ke Bali jangan lupa ke Ubud untuk ngeliat Bali dari cara yang beda ya ntu pemandangan ijo ijo yang bikin mata adem. Bali emang gaada abisnye, bejibun tempat eksotis dengan pemandangan lautnye yang indah. Banyak pantai yang bisa dinikmatin dengan sambil ngeloneng dan nyeruput es kelapa. Salah satu pantai yang aye demen banget adalah pantai Pandawa karena pantainye yang indah, airnye biru tenang, dan pasirnye putih asik banget tenang ngeliatnye, cakep juga buat poto poto cakep. Waktu ntu di Bali juga demen banget sama ganyemannye yang namanye sate lilit, rasanye ajib nikmat banget dimakan pake nasi.

Topic: leisures
Mèdia sosial ngêjadi bagian nyang kagak kêpisèh dalêm kêidupan manusiè. Liwat mèdia sosial, kitè bisè ngêjalin silaturahmi amè kêluargè atau têmên nyang bêradè di têmpat jauh. Kitè jugè bisè ngêmbangin jaringan usahè hinggè kê bêrbagè têmpat. Dari sêkian banyak hal positip, nyang paling mênarik adalah ngêjadiin mèdia sosial sêbagè saranè nêbar kêbaèkan. Carè paling gampang amè èpèktip buat nêbar kêbaèkan adalah liwat katè-katè di mèdia sosial nyang ngêmotipasi atau ngêdorong orang laèn buat bêrbuat baèk. Sêumpamè kitè bisè nularin ènèrgi positip padè orang laèn liwat katè-katè nyang kitè tulis, puguh kitè bakal ngêrasèin kêbahagièan. Dalêm Islam, kêbaèkan nyang kitè ucapin ntu dikatêgoriin sêdêkah.

Topic: religion
Labu parang (disêbut jugè labu kuning) adalah tumbuhan nyang biasè diolah ngêjadi sayur atau bahan dasar kuè. Labu parang bêrasal dari Amèrika Têngah amè Amèrika Sêlatan. Mêski labu parang mêrupakan tumbuhan khas musim gugur, buah êni bisè jugè tumbuh di iklim tropis kayak di Indonèsia. Di Indonèsia, labu parang biasè diolah jadi kolak, sêdêngkan di luar nêgêri labu parang idèntik amè dèkorasi pêrayèan Halloween. Kagak tibang buahnyè, biji labu parang jugè bisè dimadang. Labu parang tumbuh ngêrambat atau ngêjalar dêngan kait padè batangnyè. Kait padè batang labu parang bêrbêntuk spiral. Bêntuk buahnyè bundêr. Kêmbangnyè bêwarnè kuning amè bêrbêntuk loncèng. Batangnyè bêwarnè ijo mudè amè bêbulu alus.

Topic: food & beverages
Kalo bertemen ama orang aye tuh kaga langsung rame trus banyak omong dah. Baru-baru aye tuh diem trus lebih banyak ngeliatin karakter orang di sekitar aye. Pas kuliah aye kan mulai lumanyan cakep tuh jadi dikenalin ke orang-orang pasti diterima. Pas itu aye masih diem-diem bae tuh blon rame ngobrol ama banyak orang. Trus seiring berjalannye waktu aye udeh mulai dah tuh banyak omong kadang nyeletuk hal-hal nyang lucu. Dari situ orang tuh demen kali ya temenan ama aye karna aye orangnye banyak omong trus celetukannye lucu. Makin deket aye tuh malah makin kaga tau malu, ape aja bisa aye jadiin bahan lucu-lucuan gitu.

Topic: slice of life
Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi pas aye lagi seneng-senengnye olahraga bersepeda sambil dengerin lagu, tiba-tiba aje ade kejadian kagak terduga, ya entu pas belok ke jalan raya, permukaan di tepi jalannye kagak rata. Banyak batu-batu krikil dan lobang di entu permukaaan. Karena entu, sepeda aye pun oleng dan akhirnye aye jatoh. Kagak cuma entu, di belakang atau di depannye aye ade mobil gede bensin yang lewat. Wajar aje kan aye takut kecelakaan parah karena munculnye kejadian kagak terduga entu pas aye lagi olahraga bersepeda?

Topic: sports
Majêlis Adat Badan Musyawarah Bêtawi nobatin Aniès Baswèdan sêbagè tokoh adat Bêtawi. Aniès dipontên sêbagè tokoh têladan dalêm pêmbangunan Kotè Jakarta. Aniès mêrupakan atu di antarè sêbêlas tokoh bêpêngaruh di Jakarta nyang ngêdapêtin gêlar kêhormatan nyang dikasih wayah Pêlantikan Antarwaktu Pêngurus Majêlis Adat Badan Musyawarah Bêtawi périodê 2021–2023 di Balai Agung, Balai Kota Jakarta. Sêhubungan amè pênghormatan kêpadè parè tokoh nyang udèh bêrjasè bagi kêmajuan masarakat hukum adat Bêtawi amè pêradaban Kotè Jakarta, mangkè udèh sêlayaknyè dikasih pênganugêrahan gêlar kêhormatan. Pênganugêrahan Gêlar Kehormatan Majêlis Adat Badan Musyawarah Bêtawi ntu dimaksudin buat ngêbangun kêtêladanan amè motipasi kêpadè gênêrasi pênêrus dalêm rangkè darma bakti kêpadè bangsè amè nêgarè.

Topic: culture & heritage
Walaupun udeh dari jaman dulu agama di Indonesia entu bervariasi, sampe sekarang agama Islam tetep jadi agamanye mayoritas orang Indonesia. Sebagai agamanye mayoritas orang di Indonesia, pastinye orang-orang Islam butuh tempat atau rumah ibadah kan? Nah, rumah ibadah orang Islam entu namanye masjid. Rumah ibadah masjid, punya ciri khas pade eksteriornye ataupun interiornye. Kalo khas pade eksteriornye entu kubah. Nah kalo khas bagian interiornye masjid, ya entu kaligrafi – bisa ukuran atau tulisan biasa – yang ade di dinding, langit-langit masjidnye, dan mimbarnye. Selaen masjid, oranng Indonesia juga punya sebutan laen buat masjid yang ukurannye kecil, namanye musala, surau, dan langgar. Jadi, entu die deskripsi rumah ibadah orang Islam.

Topic: religion
Emang sih makanan khas daerah nyang kite mau tuh rasanya banyak nyang beda. Kaya nasi padang dah, banyak orang dari Jawa nyang jualan nasi padang. Pan selera mereka juga beda ya, cara masak orang Padang ama Jawa juga pastinya beda. Jadi, rasanye kaga sesuai ama nyang kite banyangin. Apalagi sekarang banyak nyang nawarin paket-paket makan nasi padang ya makin kaga karuan dah rasanye. Jadi, kalo mau makan makanan khas daerah tuh boleh, cuma liat dah seenganye rating nyang dikasih di google. Biasanye banyak orang nyang suka kasih komentar. Dari situ, kite seenganye bisa jadi patokan tentang gimana rasa dari rumah makan nyang mau kite datengin.

Topic: culture & heritage
Aye baru tau kalo alat-alat olahraga tuh harganye teryata mahal. Ya wajar aja ye karna kan aman buat digunain jadi harganya mahal. Udeh gitu emang kalo buat kesehatan tuh pasti mahal, cuma kalo buat makanan ama beli baju ngapa kite mikirnye kaga mahal. Tapi, kalo buat kesehatan kita mikirnye kemahalan. Padahal, barang elektronik aja mampu tuh beli puluan juta. Ya begitu dah emang manusia, kalo udeh sakit baru aje kesehatan dipikirin. Mesti seimbang tuh kebutuhan primer ama sekunder, kan nyang ngerasain juga kite-kite juga pan. Trus juga penting buat investasi kite di masa nyang akan datang, karna percuma nyari duit getolncuma buat perawatan pas tua.

Topic: sports
Tahlilan adalah tradisi Islami nyang banyak dilakuin masarakat Indonèsia, khususnyè di tanèh Jawa buat mêringêtin kêmatian sêsêorang. Tradisi êni biasènyè dilêngkêpin dêngan bacèan doa amè jikir kêpadè Allah Swt. Mêski èsènsi dari tahlilan baèk, bêbêrapè kalangan masing ngêdêbatin hukum amè kêbolèhannyè. Padè dasarnyè, karaktêristik hukum Islam adalah unipêrsal amè kontèkstual. Jadi, dalêm nêntuin hukum suatu pêrkarè, hêndaknyè kagak bêrdasar padè hukum asalnyè ajè, tapi jugè kudu mêratiin tradisi masarakat sêtêmpat. Doa amè jikir nyang dibacèin dalêm acarè tahlilan mêrupakan bacèan nyang dianjurin olèh sariat sêrtè biasè dibacè umat Muslim saban sêlêsè sêmbahyang. Hal êni nyang ngêjadiin tradisi tahlilan têtêp punyè sèndèran kêpadè sariat dan kagak dikatêgoriin bid'ah atau ibadèh nyang ditolak parè ulamè.

Topic: religion
Kêmêntêrian Pêkêrjaan Umum dan Pêrumahan Rakyat (PUPR) nyiapin alat bêrat di Posko Natal amè Taun Baru Bali sêbagè antisipasi bêncanè alam. Dirèktur Prèsèrpasi Jalan amè Jembatan Wilayah I Ditjên Bina Marga, Akhmad Cahyadi, bilang bahwa pêrsiapan alat bêrat di posko mudik êni kêsêbar di Gilimanuk amè Dènpasar. Adè gè total panjang ruas Jalan Nasional di Propinsi Bali adalah 629,39 km dêngan kondisi kêmantêpannyè ngêcapèi 98,75%. Sêlaèn ntu, Kêmêntêrian PUPR ngêmastiin kêsiapan jêmbatan nyang wayah êni kêmantêpannyè ngêcapèi 95,81%. Kêmêntêrian PUPR gè bakal ngêpungsiin Jêmbatan Tukad Bindu sêpanjang 50 mètêr, Jêmbatan Tukad Ayung sêpanjang 60 mètêr, amè Jêmbatan Tukad Penatih sêpanjang 60 mètêr nyang ditargètin sêlêsè konstruksinyè padè Pèbruari 2023.

Topic: slice of life
Nabi Yunus dimintè ngajak parè pênduduk di kotè buat ninggalin bêrhalè. Tapi, parè pênduduk kotè ntu nolak ajakan Nabi Yunus. Nabi Yunus êmpêt kêpadè kaumnyè karna ogah nêrimè pêtunjuk dari Allah. Mangkè, Allah nurunin wahyu kêpadè Nabi Yunus buat disampèin bahwa Allah bakal ngasih ajab kêpadè mêrèka. Ngêtauin kêpêgian Nabi Yunus, kaumnyè ngêyakinin bahwa Nabi Yunus mêrupakan utusan Allah. Mêrèka pun bêrtobat. Kisèh Nabi Yunus dimulè wayah diè naèkin kapal barêng pêngikutnyè. Di têngèh laut adè awan itêm amè badèi gêdé. Parè pênumpang kapal akhirnyè ngorbanin Nabi Yunus dan nênggêlêminnyè kê laut. Padè wayah nyang samè, Allah ngirimin ikan paus buat nêlên dirinyè tanpè nyoèk daging atau matèhin tulangnyè. Di dalêm perut ikan paus, Nabi Yunus bêdoa kagak putus-putus.

Topic: religion
Sebelom kite mulai tuh nyoba bikin konten-konten, kite juga harus tau tuh apa aje nyang dibutuhin. Pertama kite tuh mesti punya kamera buat ngerekam, terus biar hasilnya makin mendukung kite harus atur posisinya tuh. Biasanye kite harus punya juga dudukan kamera, soalnye kan kalo kite pegangin terus kan cape juga ya. Kalo kite mau bikin foto atau video di dalem ruangan ya mesti kite siapin juga nyang namanye tuh ring light, jadi biar makin terang. Nah, sekarang juga ada tuh mic nyang biaa ditempelin ke baju ntar jadinye suara nyang masuk jelas. Nah, dengam modal itu aja udeh bisa tuh bikin vlog, cuma modalan lumanyan mahal sih.

Topic: technology
Olahragè wayah puasè adalah aktipitas nyèhatin awak nyang kagak bolèh dilupain. Mêski awak lêmês karna ora madang sêarian, adè bêrbagè jênis olahragè èntèng nyang bisè êlu cobè. Olahragè wayah puasè èmang kêdêngêr nyêrêmin. Pêgimanè kagak, padè saat pêrut lapar, awak dipaksè buat bêolahragè. Nyatènyè, olahragè wayah puasè bêdampak baèk buat kêsèhatan. Malèh, olahragè wayah puasè amat dianjurin buat ngêjagè kêbugêran awak. Tapi, kudu diingêt jugè, pilih olahragè dêngan intènsitas rendèh supayè puasè têtêp lancar. Sêlaèn ntu, jangan lupè waktu-waktu têrbaèk bêolahragè di bulan Romadon. Kalo pêrlu, konsultasiin dulu amè doktêr têntang olahragè wayah puasè. Sêbab, doktêr bisè mêrèksa kêtahanan amè kêsiapan awak êlu buat bêolahraga di bulan puasè.

Topic: sports
Kalo kita ngomongin soal kerja kantor, pasti ada aja yang muncul atawa kebayang di pikiran kita. Iya, yang ada di pikiran kita soal kantor itu gedong yang gede, ruangannya kayak lapangan, ada meja ama bangku atu-atu yang disekat-sekat, orang bejibun pake pakean rapih, ama pada repot semua ama urusannya. Kalo dari luar kita ngelongok yang beginian, rasanya keren banget. Cuman, namanya juga gawean ada enak ama kagak enaknya, sama juga kayak kerjaan kantor gini. Enaknya gawe di kantor itu kita bisa belajar ngatur waktu. Soalnya, kalo kita udah di kantor nanti bakal ada ngisi ngehadiran, ada bates waktu gawean, atawa kalo mau ketemu ama klien, kagak boleh teat barang dikit.

Topic: business
Sebelomnya kita ngomongin olimpiade musim panas, kali ini giliran kita ngomongin olimpiade musim dingin. Sayangnya, Indonesia yang negaranya tropis ini kagak ngalamin musim dingin, jadi kagak bisa ngikutin Olimpiade Musim Dingin ini. Olimpiade ini pertama kali ada di taun 1924 di kota Chamonix, Prancis. Yang ngikut waktu itu ada 16 nomer pertandingan dari 16 belas negara. Dari semuanya yang ngikut itu ada 258 atlit. Sama kayak Olimpiade Musim Panas, Olimpiade Musim Dingin diadainnya 4 taun sekali. Pas awal olimpiade ini diadain yang menang itu dari Amerika, nama atlitnya Charles Jewtraw. Dia dapet medali emas buat menangin skating cepat 500 meter. Kalo kita liat dari cabang olahraga kayak skating ini, Indonesia kagak bisa ikut, soalnya kagak ngalamin musim salju buat latian atlit-atlitnya. Biarpun gitu, negara-negara yang kagak ngikut jadi peserta bisa ikut ngedukung Olimpiade Musim Dingin ini.

Topic: sports
Walaupun olahraga ekstrem dikate ekstrem karena ade potensi beresiko yang kudu siap ditanggung, ade beberape manfaat buat kesehatan fisik. Misalnye entu bantu nurunin berat badan soalnye olahraga ekstrem bener-bener dorong kite buat berolahraga. Selaen entu, olahraga ekstrem juga katenye lebih nyenengin daripade olahraga laennye. Kagak Cuma entu aje, rafting selama sejam bisa bakar sampe 500 kalori dan termasuk latihan yang bagus kalo mau tetep sehat. Selanjutnye entu otot juga sehat soalnye olahraga ekstrem perlu otot gerak dengan cara yang kagak biasa dari kegiatan sehari-hari. Emang bikin sakit, tapi entu sebenernye bagus buat kesehatan. Selanjutnye entu jantung juga katenye bisa makin sehat. Katenye entu, orang yang lakuin olahraga aktif punya peluang yang rendah bener buat kena serangan jantung. Nah, mantep bener kan manfaat buat fisik kite? Nyok olahraga esktrem, tapi inget kudu ati-ati dan turutin prosedurnye ye!

Topic: sports
Rasenye nyang gurih ama aromanye nyang wangi ngejadiin nasi kuning sajian istimewa di macem-macem acare. Selaen ntu, warnenye nyang sedep didelok bikin kite ngiler duluan. Bahan nyang dipake buat bikin nasi kuning ge simpel, gampang ditemuin kaga perlu kedagar-dagar kudu nyiapin eni ntu. Tibang make beras, santen, kunyit, bawang merah, daon salam, sereh nyang udeh digeprek, jahe, daon pandan, ama garem. Care bikinnye gampang, pertame cuci ntu beras ampe resik abis ntu rendem di panci. Kedue, alusin semue bumbu, trus rebus ntu bumbu ke dalem santen, kalo udeh wangi ademin. Ketige, buang aer rendeman beras trus masukin campuran bumbu ama santen tadi. Keempat, masukin sereh ama daon salam, tungguin dah ampe aer nyusut trus diaduk-aduk. Kelime, pindahin ke langseng, trus tambain daon pandan. Kukus ampe mateng. Nasi kuning siap digegares.

Topic: food & beverages
Kalo bulan suci ramadhan tuh keluarga aye bisa tiba-tiba jadi tukang jualan takjil dadakan. Berkat kemampuan Nyak yang bisa bikin segalam macem rupa takjil tuh jadi modal nyang utama kite berani jualan takjil. Makanan yang dijual beragam, dari yang manis ampe yang asin juga ade. Jualannye juga resep banget, orang pade ngerubungin kite kalo udeh petang. Dalem sehari tuh Nyak bisa bikin lontong ama gorengan yang banyaknye ampe 200an, lumayan pan buat tambah-tambahan hari raye lebaran. Kalo lebaran Nyak udeh jualan tuh, pasti semua keluarga tuh turun tangan biar Nyak kaga kerepotan sendiri. Tugasnye macem-macem, Nyak pasti jadi koki utama, aye ama mpok jadi bagian bantu-bantuin, trus Babeh yang angkut-angkut dagangnya. Kalo urusan ngelayanin tuh semua turun tangan dah karna suka kaga kebeda.

Topic: food & beverages
Elu pernah ngedaki gunung? Udeh tau cara bertahan idupnye? Atau baru mau nyoba ngedaki gunung? Nah byat ngedaki gunung, ade banyak hal yang kudu elu siapin biar bisa bertahan idup di alam liar dan penuh keterbatasan, kayak gunung. Pertama, aer. Elu kudu nyiapin dan nampung aer sebanyak-banyaknye. Kedua, pastinye badogan soalnye biar energi elu tetep ada dan bisa bertahan idup di gunung. Ketiga, api. Adenye api entu penting buat jadi cahaya, biar badan tetep anget, dan buat masak. Keempat, cara buat bertahan idup di gunung pastinye butuh tempat buat bertahan idup juga, contohnye tenda atau kalo lagi ade kondisi darurat, elu bisa lilih tempat datar yang minimal dikelilingin 4 pohon, abis entu iket tenda ke sisi-sisi pohon dan tambahin ranting biar anget. Nah entu die cara-cara yang katenye bisa buat bertahan idup.

Topic: slice of life
Performa Lionel Messi yang cemerlang mengantarkannye ke dereta atlet terkaya di dunia. Siape yang kagak tau ntu atlet, dan siape yang kagak ngefans sama die. Pria yang baru mengantarkan Argentina ke tangga juara Piala Dunia 2022 itu disebut-sebut memiliki harta mencapai setengah triliun Dollar. Messi menjadi atlet terkaya melampaui superstar NBA LeBron James, dan mega bintang Portugal Cristiano Ronaldo. Total pendapatan Messi diperkirakan mencapai US$ 130 juta atau Rp 2,02 triliun per tahun. Rinciannye ntu, US$ 75 juta atau Rp 1,17 triliun didapatkannye dari sepakbola, sementara US$ 55 juta atau Rp 858 miliar didapat dari luar lapangan. Lahir dan dibesarkan di Argentina, Messi pindah ke Spanyol untuk bergabung dengan Barcelona pada usia 13 tahun, di mane die ntu melakukan debut kompetitifnye pada usia 17 tahun pada Oktober 2004. Pada musim 2008–2009, die membantu Barcelona meraih gelar treble pertama. Pada saat ntu, ketika berusia 22 tahun, Messi memenangkan Ballon d'Or pertamanye.

Topic: sports
Kicir-Kicir adalah lagu daèrah nyang bêrasal dari Bêtawi. Lagu Kicir-Kicir êni sêbênêrnyè nongol dari tradisi pantun Nusantara, têrutamè pêngaruh dari pantun Mêlayu amè syair. Hal ntu kêliatan danta dari lirik lagunyè nyang kêikêt amè rima, jumlèh suku katè, dan larik pêrsis kayak pantun amè syair. Padè larik pêrtamè amè kêduè di saban baitnyè bêrisi sampiran amè di duè larik sêlanjutnyè têrdapêt isi. Hal ênilah nyang nandèin bahwa lagu êni mêrupakan pêngêmbangan dari bêntuk pantun amè syair. Budayè Bêtawi èmang êrat kaitannyè dêngan budayè Mêlayu amè Cina. Karnanyè, masarakat bakal ngêliat jêjak-jêjak pêrpaduan budayè Mêlayu amè Cina padè bêbêrapè atau sêbagian gêdé produk budayè Bêtawi, salèh atunyè liwat lagu daèrahnyè nyang bêjudul Kicir-Kicir êni.

Topic: culture & heritage